ད་ཐེངས་ཚོགས་འདུ་འདི་རིག་གཞུང་དང་།ཤེས་ཡོན།དཔལ་འབྱོར།འཕྲོད་བསྟེན་བཅས་ཀྱི་ཐོག་ལ་བཀའ་བསྡུར་གནང་རྒྱུ་དེ་ཆགས་ཡོད།དེའི་ཐོག་བཀའ་བསྡུར་གནང་བ་གཞིར་བཟུང་འགའ་ཤས་ཀྱི་དགོངས་ཚུལ་ལ་ན་ནིང་ལོར་ལྔ་དང་ལྔ་བཅུའི་ཆབ་སྲིད་དང་འབྲེལ་བའི་ཐོག་ནས་ཚོགས་འདུ་ཚོགས་སོང་།ཚོགས་བཅར་བའི་ནང་ལ་གནད་ཡོད་མི་སྣ་མང་པོ་ཕེབས་སོང་།བཀའ་བསྡུར་རིམ་པར་མང་པོ་བྱུང་སོང་སྟེ་གྲུབ་འབྲས་གང་ཡང་མཐོང་རྒྱུ་མི་འདུག་ཞེས་གསུང་མཁན་ཁ་ཤས་ཡོད།བཀའ་ཤག་གི་ཐོག་ནས་བཀའ་བསྡུར་རིམ་པ་བྱུང་ཡོད།ན་ནིང་ཕྱི་ཟླ་༡༠ནང་ཆབ་སྲིད་དང་འབྲེལ་བའི་ཐོག་ནས་ཚོགས་འདུའི་ནང་ལ་དགོངས་ཚུལ་བྱུང་པ་ཆ་ཚང་གཅིག་དང་།དེ་ནས་གལ་ཆེ་བ་སྙིང་བསྡུས་ཤིག་བཅས་དེ་དག་ཚང་མའི་ཐོག་བཀའ་བསྡུར་བྱུང་བ་དེ་མི་མང་ལ་འགྲེམས་སྤེལ་བྱེད་ཕྱོགས་ཐོག་གོ་བསྡུར་བྱེད་པའི་སྐབས་ལྔ་དང་ལྔ་བཅུའི་འཆར་སྣང་གི་ཆབ་སྲིད་ཀྱི་ཚོགས་འདུ་དང་།ལྔ་དང་ལྔ་བཅུའི་འཆར་སྣང་གི་གཞོན་སྐྱེས་ཀྱི་ཚོགས་འདུ།ད་ཐེངས་ལྔ་དང་ལྔ་བཅུའི་འཆར་སྣང་གི་སྤྱི་ཚོགས་སྲ་བརྟན་གྱི་ཚོགས་འདུ་བཅས་ཚང་མ་ཕན་ཚུན་ལ་འབྲེལ་བ་ཆགས་ཀྱི་འདུགདེར་བརྟེན་ཚོགས་འདུ་དེ་རྣམས་ཚར་བའི་རྗེས་སུ་གནས་ཚུལ་ག་རེ་འདུགམི་མང་ལ་འགྲེམས་སྤེལ་བྱེད་དགོས་པ་དང་མི་དགོས་པ་རྣམས་ཚང་མ་ཕྱོགས་བསྒྲིགས་བྱས་རྗེས་འདི་ལོའི་ལོ་མཇུག་ནང་ཚུན་ལ་འགྲེམས་སྤེལ་བྱེད་ཐུབ་པ་ཡིན་ན་དགེ་མཚན་ཆེན་པོ་འདུགད་ལྟ་ང་ཚོས་སྙན་ཐོ་ཟེར་ནའང་རེད།ཚོགས་འདུའི་ནང་དོན་དེ་དག་ད་ལྟ་མ་བཀྲམ་ནས་གནས་ཡོད་པ་རེད།དེ་འགྲེམས་སྤེེལ་དགོས་དོན་དེ་བོད་མིའི་སྒྲིག་འཛུགས་ཀྱི་ཐོག་ནས་གནང་དགོས་པ་དང་།དེ་བཞིན་མི་མང་ནས་གནང་དགོས་པ།རྒྱབ་སྐྱོར་གནང་མཁན་ནས་གནང་དགོས་པ་ཧ་ཅང་མང་པོ་འདུགདེར་བརྟེན་མི་མང་རང་ལ་ཕྱི་གསལ་ནང་གསལ་བྱས་རྗེས་གང་ཐུབ་འགྲེམས་སྤེལ་བྱེད་ཐུབ་པ་ཡིན་ན་ལྔ་དང་ལྔ་བཅུའི་འཕྲལ་ཕུགས་གཉིས་ཀར་ཕན་ཐོགས་ཆེན་པོ་ཡོང་རྒྱུ་རེད།དེ་ང་ཚོའི་སྙན་ཐོ་ཟེར་ནའང་རེད།གང་ཡོད་བཞག་པ་དེ་འགྲེམས་སྤེལ་བྱེད་རྒྱུ་འབད་བརྩོན་ཞུ་བཞིན་ཡོད།ཅེས་ཞུ་རྒྱུ་ཡིན།